Citrusinių raudonasis 2
Citrusinių raudonasis 2 (angl. Citrus Red 2), E121 – sintetinis dažiklis. Tai oranžinė ar geltona kieta medžiaga arba raudoni milteliai. Vandenyje netirpsta, bet tirpsta daugelyje organinių tirpiklių. JAV Maisto ir vaistų administracija (angl. Food and Drug Administration; FDA) nuo 1956 m. šį dažiklį leidžia JAV naudoti tik apelsinų paviršiui dažyti. Šis dažiklis yra kancerogenas, tačiau nuo odelių į valgomą vaisiaus dalį nepapuola. Europos Sąjungoje turėjo kodą E121, dabar draudžiamas. Kiti angliški pavadinimai: Citrus Red No. 2, C.I. Solvent Red 80, C.I. 12156.